
Ayant acquis il y a plusieurs années les bois gravés de la Danse 
Macabre de Troyes, nous en donnons une nouvelle édition con- 
forme quant au texte à l'édition de i486, dont l'édition de Jehan 
Lecocq, Troyes, i53o„ était la copie et qui fut copiée à son tour 
par Garnier, de Troyes, en 164 1 

Il y a certainement loin de cette copie à l'original dont nous 
reproduisons le texte, mais l'impossibilité de rencontrer les édi- 
tions des XV e et XVI* siècles, leur prix élevé dans les ventes publi- 
ques, (1) quand par hasard il s'en présente, nous fait penser que 
notre édition sera bien accueillie des amateurs, et remplacera 
les éditions de Troyes avec leur langage renouvelé et plus poli de 
notre temps, et souvent tronqué, qui ne donne qu'une faible idée 
de l'original, dont nous avons conservé soigneusement l'orthogra- 
phe en y ajoutant seulement la ponctuation, inconnue ou négligée 
au XV e siècle. 

(1) Un exemplaire de la Danse Macabre; Paris, Gillet Coustiau, 4492, s'est vendu le 
19 Avril 1862, à la salle Silvestre, H70 francs, très-court de marges et dérelié. 



» Digitized by Google 



Digitized by Google 




créature roysonnable En ce rairoer chascun peut lire 

Qui désires vie éternelle . Qui le convient ainsi danser 

Tu as cy doctrine notable : Saige est celuy qui bien si mire 

Pour bien finer vie mortelle . La mort , le vif fait avancer 

La dance, macabre s'appelle: Tu vois les plus grans commencer 

Que chascun à danser apprant. Car il n'est nul que mon ne tiere : 

À l'homme et femme est naturelle C'est piteuse chose y panser . 

Mort n'épargne petit ne grant. Tout est forgié d'une matière. 

LE PREMIER MORT. 

ous par divine sentence 
Qui vives en eslatz diuers 
Tous : danscrés ceste danse 
Une foys. et bons : et pervers 
Et si seront mengés de vers 
Vos corps . hélas : regardez nous 
Mors . pourris . puans . descouvers 
Comme sommes : tels serez vous. 

LE SECOND MORT. 

Dictes nous par quelles raisons 
Vous ne pensez point a morir 
Quant la mort va en vos maisons ; 
Huy l'ung : domain l'autre quérir 
Sans qu'on vous puisse secourir 
C'est mal vivre : sans y penser 
Et troup grant danger de périr. 
Force est qu'il faille ainsi danser. 



LE TIER MORT. 

Entendez ; ce que je vous dis 
Jeunes et vieulx petis et grans 
De jour en jour selon les dis 
Des sages : vous alez mourans 
Car vos jours vont dîminuans 
Pour quoy : tous serez trespassez 
Ceulx qui vivez : devant cent ans 
Las : cent ans seront tost passez. 

LE QUART MORT. 

Devant quil soient cent ans passés 
Tous les vi\ans comme tu dis 
De ce mende seront passés 
Kn enfer : ou en paradis 
Mon compagnon : mais je te dis. 
Peu de gens sont qui aient cure 
Des tréspassez : ne de nos dis. 
Le fart d'eulx : gil en adventnre. 



Digitized by 



La grande Dame Macabre 



5 





LE MORT. 

ous qui vivez : certainement 
Quoy qu'il tarde ainsi danserés : 
Mais quant ? Dieu le scet seulement 
Advisez comme vou* ferés. 
Dam Pape : vous coramencerés 
Comme le plus digne seigneur : 
En ce point honoré serés 
Aux grans maistre est deu l'honneur. 

LE PAPE. 

Hée : faut il que la danse mainne 
Le premier : qui suis dieu en terre 
J'ay eu dignité souverainne 
En l'église comme saint Pierre 
Et comme autre; mort me vient querre 
Encore point morir ne guidasse 
Mais la mort a tous maine guerre 
Peu vault honneur que si tost passe. 



LE MORT. 

Et vous le non pareil du monde 
Prince et seigneur grant emperière 
Laisser fault la pomme d'or ronde : 
Armes : sceptre : timbre : bannière. 
Je ne vous lajray pas derrière 
Vous ne povez plus signorir 
J'en maine tout c'est ma manière* 
Les fils Adam fault tous morir. 



Je ne scay devant qui j'apelle 
De la mort : qu'ansi mo demainne. 
Armé me fault de pic. de pelle : 
Et d'un '.inseul ce'mest grant naine 
Sur tous ay eu grandeur mondaine : 
Et morir me fault pour tout gage. 
Qu'est ce de ce mortel demainno 
Les grans ne l'ont pas davantage 

LE MORT. 




ous faites lYsbay se semble 
Cardinal : sus 



Suivons les autres tous ensemble 
Rien ne vault ébaïssement. 
Vous avez vescu haultemcnt 
Et en honneur à grant devis : 
Prenez en gré l'esbatement. 
En grant honneur se péri l'advis. 

LE CARDINAL. 

J'ay bien cause de mesbaïr 
Quant je me voy de cy près pris 
La mort m'est venue assaillir : 
Plus ne vestiray. vert ne gris. 
Chapeau rouge, ehappe de pris 
Me fault laisser a grant destresse : , 
Je ne l'avoye pas appris. 
Toute joye fine en tristesse. 



LE MORT. 

Venez noble roy couronné 
Renommé de force et proesse 
Jadis fustez environné 
De grant pompez de grant noblesse 
Mais maintenant toute hautesse 
Lessercs : vous n'este pas seul. 
Peu ards de vostre richesse. 
Le plus riche n'a qu'un linceul. 

r . • 

LE BOT. 

Je n'ay point apris a danser r 
A danse et note si savage ; 
Las on peut vcoir et penser 
Que vault orgueil, force, linaige. 
Mort destruit tout : c'est son usage : 
Aussi tost le grant que le moindre 
Qui moing se prise plus est sage. 
En la fin fault devenir cendre. 

LE MORT. 

égal vous élez arresté : 
Dehors ne irés je vous affie 
Tenez vous seur. cl apresté 
Pour morir. je vous certiffie 
Que mort aujourd'huy vous dcfïîe 
Entendez y : c'est vostie fait. 
En vie longue : nul ne si fie. 
Le vouloir Dieu doit estre fait. 

LE LEGAT. 

Du Pape je avoye puissance 
Se ne fut cet empeschement : 
D'aller comme ldgat en France 
Mais faire me fault autrement 
Car morir voi : quant, ou comment. 
No on quel lieu : je ne say pas 
Mon Dieu est : qui le scet seulement 
Mort suit l'homme pas après pas. 



LE MORT. 

Très noble duc : renom avez 
D'avoir fait par votre procsse 
Par tout : ou vous ôlcz trouvez : 
Beaulx fais d'armes : et de noblesse. 
Monslrez cy voslre ardiesse : 
Et dansez pour gaigner le pris. 
Après tout homme la mort chasse. ' 
Les grans souvent sont premier pris. 

LE DOC. 

De mort suis assnilliz très fort 
Et ne say tour .pour me deflendre 
Je voy que la mort : le plus fort. 
Comme le fleihle : tend a prendre. 
Que doy je faire : l'actétidre' 
Pacienment, et du bon cueur 
A Dieu de ses biens grâce rendre. 
Hault estât n'est pas le plus seur. 

LE MORT. 

attiarchc pour basse chière 
Vous ne pouvez estre quïttd 
Voslrc double croix qu'avés chière 
Ung aultre aura : c'est équité. 
Ne pensez plus a dignité : 
Ja ne serés pape de Home. 
Pour rendre compte este cité 
Folle espérance déçoit l'homme. 

LE PATRUnCflE. 

Bien aperçoy que mondain honneur 
Ma deceu : pour dire lc^voir 
Mes joie a torné en dolcur : 
Et que vault lant d'honneur avoir : 
Trop hault monter n'est pas savoir 
Haulx éstas gaitent gens sans nombre 
Mais peu le veulent parcevoir. 
A hault monter le faiz encombre. 



LE MORT. 

C'est de mon droit que je vous mainne 
A la danco gent conncstable. 
Les plus fors corne Charlemaigne. 
Mort prent : c'est chose véritable. 
Rien n'y vault chière cspouventable 
Ne fortes armés en cest assault 
D'un coup j'abas lo plus estable. 
Rien n'est d'armés quant mort assault. 

LE CONTESTABLE. 

J'avoyc encor intencion 
D'assaillir château, forteresse : 
Et mener «à subjection 
En acquérant honneur, richesse : 
Mais je voy que toute proesso 
Mort met a bas : c'est grant despit 
Tout lui est ung : doulceur rudesse. 
Contre la mort n'a nul respit : 

LE MORT. 

ue vous tirés la teste arrière 
Archevcsque : ûtA vous près 
Avés vous peur qu'on ne vous tière 
Ne doubtez : vous venrés après. 
N'est pas toujours la mort enprès 
Tout homme : el le suit coste à coste 
Rendre convient de b tes. et prestz. 
Une fois fault compter à l'oste. 

VARCBEVESQVB. 

Las : je ne say ou regarder 
Tant snis par mort à grant Dcstroit 
Ou fuir ay-je pour moy aider : 
Certes qui bien la congnoistroit 
Hors de raison jamais nistroit 
Plus ne gerray en chambre painte. 
Morir me convient c'est le droit. 
Quant faire fault c'est grant contrainte: 



LE MORT. 

Vous qui entre les grans barons 
Avés eu renom chevalier : 
Obliez trompettes, clarons. 
£t me suivés sans sommeillier : 
Les dames soliés revcillier : 
En faisant danser longue pièce. 
A autre danse fault vcillier 
Ce que l'un fait l'autre dépicce. 

/ /; CHEVALIER. 

Or ay-je ésté autorisé 
En pleuseurs fais : et bien famé 
Des grans. et des petits prisé 
Avec ce des dames amé. 
Ne oneques ne fus diffamé 
A la court de seigneur notable : 
Mais a ce coup suis to.it pasmé 
Dessoubz le ciel n'a rien estable. 

LE MORT. 

funtost n'aurez vaillant ce pic 
Dos biens du monde, et de nature. 
Evesque : de vous il est pic 
Non ostant votre prélature. 
Vostrc fait glt en aventure. 
De yos subgés fault rendre compte : 
A chascun Dieu fera droicture. 
N'est pas asseur qui trop hault monte. 

L'BVBSQVE. 

Le cueur ne me pcult esjouir 
Des nouvelles que mort m'apporte 
Dieu vouldra de tout compte oïr : 
C'est ce que plus me desconforte : 
Lo monde aussi : peu me conforte 
Qui tous à la fin déshérite. 
Il retient tout : nul rien n'emporte 
Tout ce passe fors le mérite. 



LB .von T. 

Avancé vous gent escuier 
Qui sa vos de danser les tours. 
Lance pouitiés : et escu hier : 
Et huy vous finerés vos jours. 
11 n'est rien qui ne preigne cours. 
Dansez : et panser de suir 
Vous ne pouvez avoir secours. 
Il n'est : qui mort puisse fuir. 

L'BSCCiER. 

Puisque mort me tient en ses las 
Au moins que je puisse un mot dire 
A dieu déduis : a dieu solas : 
A dieu dames plus ne puis rire. 
Pensez de lame : qui désire 
itepos. ne vous chaille plus tant 
Du corps : que tous les jours empire 
Tous fault morir on ne scet quant. 

LE MORT. 

bbc : venez tost : vous fuyez : 
N'ayez ja la chière esbaye. 
11 convient que la mort suyvez: 
Combien que moult l'ave/ baye 
Commandez a Dieu l'abaye : 
Que gros et gras vous a nourry. 
Tost pourrirez a peu de aye 
Le plus gras est premier pourry. 

. L'ABBÉ. 

De cecy n'eusse point envie : 
Mais il convient le pas passer 
Las : or n'ay-je pas en ma vie 
Gardez mon ordre sans casser 
Gardé vous de trop embrasser 
Vous qui vivez au demorant : 
Se vous voulez bien tréspasser 
On s'avise lard en mourant. 



LE MORT. 

Bailly qui savez qu'est justice 
Et bault et bas : en mainte guise : 
Pour gouvernei toute police. 
Venez tantost a ceste assise. 
Je vous adjourne de main mise 
Pour rendre compte de vous fais 
Au grant juge : qui tout ung prise. 
Ung ebascun portera son fais. 

LE BAtLLY. 

Hée Dieu : vécy dure journée : 
De ce coup pas ne me gardoye 
Or est la chanse bien tornée : 
Entre juge , honneur avoye. 
Et mort fait ravaler ma joye : 
Qui m'a adjourné sans rappel 
Je ne voy plus ne tour ne voye. 
Contre la mort n'a point d'appel. 

2 

LE MORT. 

aistre : pour vostrc regarder 
En hault : ne pour vostre clergie 
Ne pouvez la mort retarder. 
Cy ne vault rien astrologie. 
Toute la généalogie 
D'Adam qui fut le premier homme 
Mort prent : ce dit théologie. 
Tous fault mourir pour une pomme. 

L'ÀSTROLOGIElfi 

Pour science ne pour dégrez : 

Me puis avoir provision. 

Car maintenant tous mes regrez 

Sont : morir à confession. 

Pour finable conclusion 

Je ne scay rien de plus descrive. 

Je pers cy toute advision. 

Qui vouldra bien morir bien vive. 



LE MORT. 

Bourgeois hastez vous sans tarder 
Vous n'avez avoir ne richesse 
Qui vous puisse de mort garder 
Se des biens dont eustcs largesse : 
Aves bien usé c'est sagesse. 
D'autruy vient tout : a autruy passe 
Fol est qui d'amasser se blesse. 
On ne scet pour qui on amasse. 

LE BOVRGEOIS. 

Grant mal nie fait si tost laissier 
Rentes : maisons : cens : norritures 
Mais pouvres : riches abaissier 
Tu fais, mort : telle est ta nature 
Sage n'est pas la créature. 
D'amer trop les biens qui demeurent 
Au monde : et son sien de droiture. 
Geulx qui plus ont : plus enviz meurent. 

LE MORT. 

ire chanoine prébendez: 
Plus ne aurez distribution : 
Ne gros : ne vous y actendez : 
Prenezicy consolation 
Pour toute rétribucion 
Morir vous convient sans demeure 
Ja n'y aurez dilation 
La mort vient qu'on ne garde l'heure. 

LE CHANOISE. 

Cecy guère ne me conforte : 
Prébendé fus en mainte église. 
Or est la mort plus que moy forte 
Que tôt en mainne : c'est sa guise 
Blanc surpelis et aumusse grise 
Me fault laissier : et à mort rendre. 
Que vault gloire sy tost bas mise. 
A bien morir doit ebascun tendre. 



LE MORT. 

Marchant : regardez par deçà. 
Pleuseurs pays avez cerchié 
A pié : et à cheval de piéça : 
Vous n'en serés plus empeschid 
Vécy vostre dernier marchié. 
Il convient que par cy passez. 
De tout soing serez despeschié. 
Tel convoite qui a assez. 

LE MARCHANT. 

J'ay esté amont et aval 
Pour marchander ou je pouvoye 
Par long temps a pié : h cheval : 
Mais maintenant pers toute joye 
De tout mon pouvoir acqueroye : 
Or ay je assez, mort me contraint. 
Bon fait aller moyenne voye. 
Qui trop embrasse peu estraint. 

onames pluseurs sont chers tenus 
Au siècle, et en religion. 
Lesquels toute(Toi6 sont vequs 
De gens de basse condition 
La doctrine et correction 
De vous maistre : telx les a fait. 
Or mourrez vous : conclusion. ' 
Homme par mort est tout défiait. 

LE MAISTRE DESCOLE. 

Grammaire est science sans fable : 
De toutes autres ouverture : 
A jeunes enfens convenable 
Car sans elle : je vous assure 
Que autres sciences n'ont cure 
De entrer eu entendement. 
Ainsi le veult Dieu, et nature. 
Par tout il fault commencement. 



LE M<> fi T. 

Sur coursier ne cheval de pris 
Homme d'armes ne monterés 
Plus, puis que la mort vous pris : 
Advisez comme vous ferés 
Le monde ja tost laisseras 
Ne actendez plus courir la lance 
Regardez moy : tel vous serés. 
Tous jeux de mort sont a oultrance. 

L'HOMME D'ARMES. 

A Dieu le service du roy 

Que soloye faire soir et main. 

De mort suis prins en désarroy : 

Sans respit jusques a demain. 

A ceste danse par la main 

Je suis menez piteusement. 

Mort y contraint tout homme humain 

Mourir lault : on ne scet comment. 

LB MORT 

omme d'armes plus no resté 
Allez sans faire resistence 
Cy ne pouvez rien conquesté. 
Vous aussi hommo d'astineoce 
Chartreux : prenés en pacienco 
De plus vivre n'ayez mémoire. 
Faitez vous valoir à la danse. 
Sur tout homme mort a victoire. 

LE CHARTREUX. 

Je suis au monde piéça mort 
Par quoy de vivre ay moing envie 
la soit que tout home craint mort 
Puis que la char est assouvie : 
Pl. lise a Dieu que l'ame ravie 
Soit es cielx après mon tréspas. 
C'est tout néant de ceste vie. 
Tel est huy : qui demain n'est pas. 



LE MORT. 

Sergent qui portez celle mace 
11 semble que vous rébeUez. 
Pour néant failez la grimace : 
Se on vous grève si appeliez. 
Vous esté de mort appelez. 
Qui lui rebelle il se déçoit. 
Les plus fort sont tost ravaliez 
Il n'est fort qu'aussi fort ne soit. 

LE SERGENT. 

Moy qui suis royal officier : 
Comme m'ose la mort frapper 
Je fasoye mon office hier 
Et elle, me vient huy happer 
Je ne scay quelle part eschapper 
Je suis pris deçà et delà. 
Malgré moy me laisse apper : 
Enviz meurt qui appris ne l à. 

LE MORT. 

a maistrc : par la passerés 
N'ayez ja soing de vous deffendre 
Plus hommes n'espouvanterés. 
Après moine sans plusactendre 
Ou pensez vous : cy fault entendre 
Tantost aurez la bouche close. 
Homme n'est : fors que vent et cendre 
Vie d'homme est mpult peu de chose. 

LE MOIXHB. 

J'amnsse mieulx encore estre 
En cloislrc et faire mon service 
C'est ung lieu dévost et bel estre 
Or ay je comme fol et nice. 
Du temps passe commis maint vice 
De quoy n'ay pas fait pénitance 
Souffisa'nt. Dieu me soit propice 
Chascun n'est pas joyeux qui danse. 



LE MORT. 

Usurier, de sens desruglés 
Venez tost : et me regardez. 
D'usure estes tant aveuglés : 
Que d'argent gaignez tout ardez 
Mais vous en serés bien lardez 
Car se Dieu qui est merveilleux 
N'a pitié de vous : tout perdez 
A tout perdre est coup périlleux. 

L'USURIER. 

Me convient-il si tost morir 
Ce m'est grant peine et grévance 
Et no me pourroit secourir 
Mon or, mon argent, ma chevance, 
Je vois morir la mort m'avance 
Mais il me desplait somme toute 
Qu'est-ce de maie acoustumance 
Tel a beaulx yeux qui ne voit goûte. 



LE POVRE SOMME. 



Usure est tant maulvaiz péchié 
Comme chascuu dit : et raconte. 
Et cest homme qui approchié 
Se sent de la mort n'en lient conte 



Mesme l'argent qu'en ma main compte 
Encore à usure me preste 
Il devra de retour au compte 
N'est pas quitte qui doit de reste. 

édicin a tout votre orinne 
Voiés vous icy quamander 
Jadis sçutes de médicine 
Assés pour pouvoir commander. 
Or vous vient la mort demander. 
Comme autre vous convient morir 
Vous ny pouvés contremander. 
Bon mire est : qui se scet guérir. 

LE MÉDICIN. 

Long temps a quen l'art de pbisique 
J'ay mis toute mon estudie. 
J'avoye science et pratique. 
Pour guérir mainte maladie. 
Je ne scay que je contredie 
Plus n'y vault herbe ny racine 
N'autre remède quoy qu'on die 
Contre la mort n'a médicine. 



LE MORT. 

Gentil amoureux gent et frique 
Qui vous cuidez de grant valeur 
Vous estez pris, la mort vous pique 
Le monde lares a dolcur. 
Troup l'avez amer : c'est foleur 
Et a morir peu regarder 
la tost vous changerds coleur. 
Beauté n'est qu'image farder. 

L'AMOVRBVX. 

Hélas : or n'y a il secours 
Contre mort, a Dieu amourettes : 
Moult tost va jeunesse a decours 
A Dieu chapeaux bouqués fleurètes. 
A Dieu amans et pucelettes : , 
Souvienne vous de moy souvent. 
Et vous mirez se sages estes : 
Petite plue abat grant vent. 

LE MORT. 

dvocat sans long procès faire 
Venez vostre cause plaidier. 
Bien avés sceu les gens actraire 
De piéça : non pas du y ne d'ier. 
Conseil si vous ne peut aidier. 
Au grand îuge vous fault venir 
Savoir le devés sans cuidier. 
Bon fait iustice prévenir. 

L'ADVOCAT. 

C'est bien droit que rai son se face 
Ne ie n'y scay mectre deffence : 
Contre raorl n'a respit ne grâce : 
Nul n'a polie de sa sentence. 
J'ay eu de l'autruy quant ie y pense 
De quoy ie doubte estre replis 
A craindre est le iour de vengence 
Dieu rendra tout a iuste pris. 



LE MORT. 

Ménestrel qui dansés et notés 
Savez : et avez beau maintien 
Pour faire esiouir sos. et sotes : 
Qu'en dicte vous, alons nous bien 
Monstrcr vous fault puisqu'on vous tien 
Aux autres cy : ung tour de danse 
\a contredire n'y vault rien 
Maistre doit monstrer sa science. 

LE MENESTREL. 

De danser ainsi n'eusse cure 
Certes très enuiz ie m'en mesle : 
Car de mort n'est painne plus dure 
J'ay mis sub le banc ma vielle 
Plus ne corneray sauterelle 
N'autre danse : mort m'en retient 
Il me fault obéir a clic. 
Tel danse a qui a cueur n'en tient. 

LE MORT. 

assés curé sans plus songer : 
Je sens qu'estez abandonné. 
Le vif, !e mort soliés menger 
Biais vous serés aux vers donné. 
Vous fûtes iadis ordonné 
Miroir d'autruy. et exemplaire. 
De vous fais serés guirdonné. 
A tonte painne est deu salaire. 

LE CURE. 

Veuille ou non il fault que me rende 
11 n'est homme que mort n'assaille. 
Hée : de mes parrosiens offrende 
N'auray iamais : ne funéraille, 
Devant le iuge fault que ie aille 
Rendre compte las doloreux : 
Or ay ie grant peur que ne faille. 
Qui Dieu quitte bien est eureux. 



LE MORT. 

Laboreur qui en soing et painne 
Avez vescu tout votre temps : 
Morir fault c'est chose certainne 
Reculler n'y vault ne contens : 
De mort devés estre contens 
Car de grant soussy vous délivre 
Approchez vous ie vous actens 
Folz est qui cuyde tousiours vivre. 

LE LABOUREUR. 

La mort ay souhaité souuent , 
Mais volentier ie la fuisse' 
J'amaisse mieulx pluye ou vent 
Estre es vignes ou ie fouisse : 
Encor plus grant plaisir y prisse 
Car ie pers de peur tout propos. 
Or n'est il qui de ce pas ysse. 
Au monde n'a point de repos. 

LE MOU T. 

romoteur venez à la court 
Tantost : et sovez ad visé 
'despondre le long, ou le court. 
Du cas qui vous est imposé» 
C'est : car vous este accusé 
N'avoir pas tousiours iustement 
De vostre office bien usé 
En mal fait git amendement. 

- LB PROMOTEIR. 

J'eusse demain receu six sol/ 
D'un homme qui est en sentence 
Pour consentir qui fut absoulz 
Se l'eusse ester à L'audience. 
Plus ne me fàull penser en ce 
Mort ma sou pris eu son embûche 
Prendre me fitult eu pacience 
Bien charie droit qui nu trébuche. 



LE MORT. 

En soussy. peine, et traveil 
Avez gardé prisons geôlier 
Souvent on vous a fait resveit 
Cuidanz dormir ou sommeillié 
Vous n'en serez plus traveil lié 
Venez danser sans plus de plait 
Cy est : ou vous devez veillier 
Il faut morir quand a Dieu plait. 

LE GEÔLIER. 

Je tenoye de bons prisonniers 
Desqueta i'atendoye recepvoir 
Plenne ma bourse de déniers 
Pour despence, et pour avoir 
Les. garder, et fait mon devoir 
De les penser bien loyalment. 
Quant on meurt on doit dire voir. 
Dieu scet qui dit vray ou qui ment. 

LE MORT. 

élerin : vous avez assez 
Aller en pèlerinage. 
Trauclle estez : et lassez. 
Bien appart a vostre visage 
C'est cy vostre derrenier vouagc 
Que bon vous soit faitez deuoir. 
La fin couronne tout ouvrage 
Selon euure payement auoir. 

LE PÈLERIN. 

En tous temps yuers et esté. 

Vouager estait mon désir. 

Or suis ie par mort arresté 

J'en loue Dieu : quant c'est son plésir. 

Et le prie qui me doint loisir 

De tous mes péchés confesser : 

Pour mon ame en repos gésir. 

Ung iou r me laloit tout lesser. 
t 



LE MORT. 

Brégier : dansez legiéreroent 
Ici n'est pas qu'on doit songer. 
Doz brébis sont certain nement 
Maintenant en atruy danger 
Car vous serez pour abréger 
Tost passez, plus ne pouuez viure 
L'estat de l'homme est tost changer. 
Qui meurt de maitz malx est deliuré. 

LE BERGIER. 

Las : or demeurent en grant danger 
Mes brébis aux champs sans pastour 
Loups effamés pour les nienger 
V ceste heure sont alentour. 
Ou pour leur faire acun faulx tour 
Loups sont maulrais de leur nature. 
Son crye ils fuent puis font retour. 
A tous \ iuans la mort court sure. 

LE MORT. 

aicte voye vous aués tort 
Sus Bergier. après roi délier 
Souuent auei preschié de mort 
Si vous deuez moing mervellier 
la ne s'en fault esmay Ballîcr 
11 n'est si fort que mort n'areste 
Si fait bon a morir veillier. 
A toute heure la mort est preste. 

LE CORDEUBE. 

Qu'est-ce : que de viure en ce monde. 
Nul homme a seurté ny demeiwe : 
Toute vanité y habonde 
Puis vient la mort qu'à tost court sure 
Mendicité point ne mo assure 
Des mesfais fault paier l'amende. 
En petite heure Dieu labeure. 
Sage est le pécheur qui s'amende. 



LE MORT. 

Petit enfant na guère né : 

Au monde auras peu de plaisance. 

A la danse seras mené 

Gomme un autre, car mort a puissance 

Sur tous : du iour de la naissance 

Convient chascun a mort offrir : 

Fol est qui n'en a cognoissance. 

Qui plus vit plus a à souffrir. 

VBNFAXT. 

A. a. a. ie ne scay parler 
Enfant suis : i'ay langue mue, 
Hier naquis huy m'en fault aller 
Je ne faiz que entrer et yssue 
Bien n'ay mesfait. mais de peur sue 
Prendre en gré mo fault c'est le mieulx 
L'ordenance Dieu ne se mue. 
Ainsi tost meurt ieune que vieulx. 

uidez vous de mort eschapper 
Clerc esperdu pour reculer : 
il ne s'en fault ia défripper. 
Tel cuide souuent hault aller 
Qu'on voit a cop lost raualler 
Prenez en gré : alons ensemble 
Car rien n'y vault le rebeller 
Dieu punit tout quant bon lui semble. 

LE CLERC. 

Faut il q'un ieusne clerc seruant 
Qui en seruice prent plésir 
Pour cuider venir en auant 
Meure si tost : c'est desplésir 
Je suis quitte de plus choisir 
Aultre estât, il faut qu'ainsi danse 
La mort m'a pris a son loisir. 
Moult remaint de ce que fol pense. 



LE MORT. 



Clerc : point ne fault faire refus 
De danser: faicte vous valoir. 
Vous n'estez pas seul : leuez sus 
Pour tant moins voz en doit chaloir. 
Venez après c'est mon voloir 
Homme noury en hermitaige : 
la ne vous en conuient doloir 
Vie n'est pas sur heritaige. 

LE n ERMITE. 

Pour vie dure ou solitaire 
Mort ne donne de viure espace. 
Chascun le voit si s'en fault taire 
Or requier Dieu q'un don me face 
C'est que tous mes peschies efface 
Bien suis contens de tous ses biens 
Dcsquelx ia usé de sa grâce 
Qui na suffisance il na riens. 



LE MORT. 



C'est bien dit : ainsi on doit dire 
Il n'est qui soit de mort délivre. 
Qui mal vit il aura du pire : 
Si pense chascun de bien vivre. 



Dieu pèsera tout à la livre 
Bon y fait penser soir et main 
Meilleure science n'a en liure. 
11 n'est qui ait point de demain. 

LE MORT. 

ux bonnes gens de villages 
Auez mengez la poulalle 
But le vin : fnitz grans oultrages 
Sans payer denier ne maille 
A tout vostre chappeau de paille 
Ilallebardié : venez avant 
; a danscrés vaille que vaille 
Autant vault dernier que devant. 

LE ttALLEBARDIÉ. 

Je crains passer le passage 
De raorl. quant bien ic y regarde 
Qui ne le craint : n'est pas sage. 
Rien ny vauldroit ma hallebarde. 
Ne feroit pas une bombarde. 
Si ie me cuidoye deffendre. 
Chascun se tienne sur sa garde. 
Quant mort assaut il se fault rendre. 



IE MORT. 

Que si dansez n'est que usage 
Mon ami sot : bien vous advient 
De y danser comme plus sage 
Tout homme danser y convient 
L'cscriturc si m'en souvient 
Dit en ung pas : qui bien l'entend 
L'homme s'en vad point ne revient 
Chascun chose a sa fin tend. 

LE SOT. 

Or sont maintenant bons amis 
Et dansent icy d'un accord : 
Pleuseurs qui estoienl ennemis 
Quant ilz viuoient et en discord 
Mais la mort les a mis d'acord 
La quelle fait estie tout ung 
Sages et sotz : quant Dieu l'acord 
Tous mors sont d'un estât commun: 

IE ROT MORT. 




ous qui en cette portraiture 
Veez danser estas divers 
Pensez que huroainne nature 
Ce n'est fors que viande à vers, 
Je le monstre : qui gis enuers 
Si ay ie esté roy couronnez. 
Tel serez vous bons ; et peruers. 
Tous estas : sont a vers donnés. 



Bon y fait penser soir et main 
Le penser en est profitable 
Tel est huy : qui mourra demain 
Car il n'est rien plus véritable 
Que de morir. ne moing eslablc 
Que vie d'homme, on la parçoit 
A Peu!, pour quoy n'est pas fable. 
Fol ne croit iusquos il reçoit. 



L'ACTEUR. 




ien n'est d'homme qui bien y pense Mais aquns sont a qui n'en chault 
C'est tout vent : chose transitoire. Comme si ne fut paradis 
Chascun le voit : par cesle danse. Ne enfer, hélas : ils auront chault. 



Pour ce vous qui veez l'istoire 

Retenez la bien en mémoire. 

Car homme et femme elle amoneste : 

■ 

D'avoir de paradis la gloire : . 
Eureux est qui es cieulx fait feste. 



Les liures que firent îadis. 
Les sains : le monstrent en beaux dis. 
Aquitez vous que cy passés : 
Et faites des biens : pkis n'en dis 
lit vault moult es trespassés. 

ftÊffâf- Plus que ultre rien terrible et douloureuse 

Et que chose ne peult estre incertainno 
Puisque en est l'heure horrible et angoisseuse 
Et soit si briefue et partant périlleuse 
Las nostro vie : en ceste vallée misérable. 
11 m'est aduis pour le plus conuenable : 
. Que nous deuons du tout entièrement 
Mectre soub pié ce monde décepuable. 
Pour bien morir et viure longuement. 




élesser doit toute ioye mondainne 
Et mener vie humble et religieuse 
Qui monter veult à la très souuerainne 



Cité des cieulx, qui tant est glorieuse, 
la contempler doit tousiours l'ame eureuse 
Qui aime Dieu et hait euure de diable 
Suiure les bons estre a tous charitable 
Soy confesser souvent déuotement. 
Et messe ouir qui tant est profitable. 
Pour bien mourir et viure longuement 




roup s'abuse homme qui demainne 

Orguiel en luy et vie ambitieuse 

Quant il scet bien que la mort tout emmainne 



Qui vient souuent soudainne et merueilleuse. 

Mais doit penser la passion piteuse 

Du rédempteur, et la peine d ou table 

D'enfer sans fin. qui est irréueccable. 

Le iour hatif du diuin iugement. 

Et ses péchés, comme saige et notable 

Pour bien morir et viure longuement. 

mortel homme : et ame raisonnable 
Se après mort ne veulx estre dampnable 
Tu dois le iour une fois seulement 
Penser du moins ta fin abhominable 
Pour^bien morir et viure longuement. 




Cy finit la Danse Macabre des hommes, » 



S ensuit la Danse Macabre 
DES FEMMES. 




L'ACTEUR. 

Pour noblesse ne pour honneur 
Pour richesse, ou pouureté 
Pour estre dame de valeur 
Ou femme de mendicité 
Ne différé mort équité : 
Mais autant d'une part que d'autre 
Sans avoir mercy ni pité 
Huy prent l'une : et demain l'autre. 

4 

irez tous icy mirez femmes 
Et mectez vostre affection 
A penser a vos pouures aines 
Qui désirent salvation. 
Cy bas, n'est pas la m an si on 
Ou tous devez estre tousjours, 
Mort metz tout a destruction : 
Grant et petit meurt tous les jours. 

LE PREMIER MÉNESTREL 

enez dames et damoiselles 
Du siècle et de religion 
Veuf ues, mariées et pucelles 
Et auties sans exception 
De quelconque condition. 
Toutes danser a ceste danse 
Vous y venrez, veullez ou non : 
Qui sage est souuent y pense. 

I 

LE SECOND, 

Quoy sont voz corps, je vous demande 

Femmes jolies tant bien parée 

Hz sont pour certain la viande 

Q'un jour sera aux vers donnée. 

Des vers sera donc dévorée 

Vostre char qui est frcsche et tendre 

la il n'en demourra goullée 

Voz vers après deviendront cendre. 



LE TIERS. 

Gompaignon, bonne est ta raison 
De ces femmes oui trecu idée, 
Que leurs corps sera venaison 
De vers puans ung jour mongée. 
En pondit elles estre gardée 
Pour or. argent ne rien qui soit : 
Nenny. bien sont doneques abusée 
Qui ne s'amende il se déçoit. 

LE QUART. 

0 femmes mirez vous en ung tas 
D'ossemens de gens trespassés 
Lesquelz ont en divers estas 
Au monde estez leurs temps passés 
Et maintenant sont entassés 
L'un sur l'autre : gros, et menus. 
Ainsi serés : or y pensés, 
I^a char pourrie, les os tous nus. 

LA MORTE. 



LA MORTE. 




oble royne de beau coursage Après madame la duchesse 
Gente et joyeuse a l'advenant Vous vien quérir et pourchasser 
J'ay de parle grant mai stre charge Ne pensez plus a la richesse 



De vous en mener maintenant 
Et comme bien chose advenant 
Geste danse commencerez. 
Faictez deuoir au remenant 
Vous qui vivez ainsi ferez. 

LA ROYNE. 

Geste danse m'est bien nouvelle 
Et en ay le cueur bien surprins 
Hée Dieu : quelle dure nouuelle 
A gens qui ne l'ont pas apprins 
Las en la mort est tout comprins 
Royne. dame, grant ou petite 
Les plus grans sont les premiers prins 
Contre la mort n'a point de fuyte. 



A biens ne joyaulx amasser. 
Aujourd'uy vous fault trespasser 
Pour quoy de vostre vie est fait 
Folie est de tant embrasser. 
On n'emporte que le bienfait. 

LA DUCHESSE. 

Je n'ay pas encore trente ans 
Hélas : a leure que commence 
A sauoir que c'est de bon temps 
Mort me vient tollir ma plaisance 
Jay des amis, et grant chevance 
Soulas. esbas. gens a deuis 
Pour quoy moingz me plaist c'est dance 
Gens aisés si meurent enuys. 

LA MORTE. 

r ça ma dame la régente 
Qui auez renom de bien dire 
De danser, fringuer. estre gente 
Sur toutes qu'on sauroit eslire. 
Vous soliez autres faire rire 
Pestiez gens et ralier 
Or il est temps de vous réduire. 
La mort fait tretout oublier. 

LA RÉGENTE. • 

Quant me soudent des tabourins 
Nopces. festes. harpes, trompettes. 
Menestrelx. doulcines. clarins : 
Et des grans chères que jay faictes 
Je congnoiz que telx entrefaictes 
En temps de mort n'ont point de lieu 
Mais t ornent en pouures empleites 
Tout se passe fors amer Dieu. 



LA MORTE. 

Gentille femme de chevallier 

Que tant amez déduit de chasse 

Les engins vous fault habiller 

Et suiure le train de ma trasse 

C'est bien chasser quant on pourchasse 

Chose a son ame méritoire 

Car au derrain mort tout enchâsse : 

Geste vie est moult transitoire. 

LA FEMME DU CHEVALIER. 

Pas si tost mourir ne cudoye 
Et comment dea : je souppe hier 
Sur l'erbe verte a la saulsoye 
Ou fis mon espervier gayer. 
En rien plus ne se fault fier 
Et qu'est ce des fais de se monde 
Huy rire demain lermoyer. 
La fin de joye en deul redonde. 

LA MORTE. 



LA MORTE. 




ame abesse vous lesserez Dame ployez voz gorgerettcs 

Labbaye que auez bien amée. Il n'est plus temps de vous farder 
<yun peu des biens n'enporterez Voz torelz, fronteaux, et bauetes, 

Ne vous poiroient icy aider. 
Pleuseurs sont déceu par cuider 
Que la mort pour leur habit flèche 
Chascun il deust bien regarder : 
Par habit mainte femme pèche. 

LA FEMME DE L'ESCUYER. 



Plus n'en serez dame appelée 
Vostre crosse d'argent dourée 
Une de voz seurs auera 
Qui après vous sera sacre'e 
Tout fut aultruy : tout y sera. 

L'ABESSE. 

Le seruice hier je fasoye 
En l'église comme abesse 
Et ma crosse d'argent portoye 
A matines et à la messe 
Et aujourd'uy fault que je lesse 
Abbaye crosse et couuent 
Bée Dieu : ce monde qu'est ce 
On est de mort sourprins souuent. 



Hée : qu'ay je méfiait ou 
Dont doye souffrir telle perte 
Jauoye acheté au landit 
Du drap pour taindre en ecarlète 
Et eusse eu une robe verte 
Au premier jour de l'an qui vient : 
Mais mon emprinse est descouuerte : 
Tout ce qu'on pense pas n'auient. 

LA MORTE. 

Je vous avez sans fiction 
Tout vostre temps servir a Dieu 
Du cueur : en la religion 
Laquelle vous auoit vestue : 
Celui qui tous biens rétribue 
Vous compensera loyalment 
A son vouloir : en tenms et lieu. 
Bienfait quiert auoir bon payment. 

LA PRtEVSE. 

Se estoit en ma religion 
Seruir a Dieu tout mon désir : 
En cloystre par déuotion 
Dire mes heures a lésir. 
Or m'est venue la mort sésir. 
Au monde n'ay point de regré. 
Face Dieu de moy son plésir. 
Prandre doit on la mort en gré. 



LA MORTE. 

Venez après ma damoiselle 
Et serrez tous voz affiquetz 
N'en chault se estez layde ou belle 
Cessez vous fault plait et quaquetz 
Plus ne irés a ces banequetz : 
Ou sent si souef l'eau de rose 
Ne verrez jouster a rouquetz. 
Femmes font faire moult chose. 

LA DAMOISELLE. 

Que me vallent mes grans atours 
Mes habitz. jeunesse, beauté. 
Quant tout me fault lesser en plours 
Oultre mon gré et volonté. 
Mon corps sera tantost porté 
Aux vers et a la pourriture. 
Plus n'en sera balle ne chanté 
Joye mondaine bien peu dure. 

LA MORTE. 

t tous aussi gcnte bourgeoise 
Pour néant vous excuserez 
Il est force que chascun voise : 
Comme véez et aduisez. 
Vos beaux gorgias empésez 
N'y font rien, ne large sainture 
Maintz hommes en sont abusez 
En tous estatz il fault mesure. 

LA BOURGEOISE. 

Mes getz et colletz de létisse 
Ne me exemptent point de mort 
Mais mes grans joyes et délices. . 
Me viennent icy a remort. 
Ma conscience fort me mord 
Des folies faicles en jeunesse 
Qui me sont a rebours très fort 
Joye en la fin tome en tristesse. 



LA MORTE. 

Femme vefue venez auant 
Et uous auancez de venir 
Vous vcezlcs autres deuant 
Il conuient une fois finir. 
C'est belle chose de tenir 
.L'estat ou on est appelée 
Et soy toujours bien maintenir : 
Vertuz est tout par tout louée. 

LA FEMME VEFUE. 

Depuis que mon mari morut 
J'ay eu des affaires granment 
Si non : de Dieu garl seulement : 
Sans que ame m'aye secourut 
J'ay des enfans bien largement 
Qui sont jeunes et non pourueus 
Dont j'ay pité : mais nullement 
Dieu ne lesse aucuns despourueus. 

LA MORTE. 

lions oultre gente marchande 
Et ne vous chaille de péser 
La marchandie qu'on demande 
C'est simplesse d'y plus muser. 
A l ame deussez aduiser. 
Le temps s'en va heure après heure 
Et n'est tel que d'en bien user. 
Le mérite et bienfait demeure. 

LA MARCHANDE, 

Qui gardera mon ouurouer 
Tendis que je suis à mal aise : 
Mes gens ne feront que jouer. . 
Les biens leur viennent a leur aise. 
Adieu ma balance et ma chaisô 
Ou j'ay eu les yeulx diligens 
Pour plus cher vendre dont me poise. 
Auarice déçoit les gens. 



LA [MORTE, 

Après ma dame la balliue 
Des quaquetz tenus en l'église 
Juger auez par raison viue 
Maintes gens a vostre guise 
Je vous signifie main mise 
Pour pouuoir d'autre en voz lieu, 
Car aujourdhuy serez desmise. 
Point ne se fault jouer à Dieu. 

LA BALLIUE. 

Que femme se plaint de léger 
La costume n'est pas nouuelle : 
Que s'entremecte de juger 
Des fais d'auctruy et non pas d'elle 
Chascune se répute telle 
Que ce quelle fait est bien fait. 
Qu'oncques mal ne fut dit par elle. 
11 n'est rien au monde parfait, 

LA MORTE. 

our vous monstrer vostre folio 
Et qu'on doit sur la mort veiller: 
Ça la main espousée jolie 
Allons nous en déshabiller. 
Pour vous ne fault plus traueiller 
Car vous viendrez coucher ailleux 
On ne se doit trop resueiller. 
Les fais de Dieu sont merueilleux. 

V ESPOUSÉE. 

En la journée qu'auoye désir 
D'auoir quelque joye en ma vie: 
Je n'a y que deul et desplaisir 
Et si faut que tantost deuie. 
Hée mort : pour quoy as tu enuie 
De moy : qui me prent si a coup. 
Si grant faulte n'ay deseruie. 
Mais il fault louer Dieu de tout. 



LA MORTE. 

Femme nourrie en mignotise 
Qui dormez jusques au disner 
On va chauffer vostre chemise 
Il est temps de vous desjeuner. 
Vous ne deussez jamais jeûner 
Car vous estez trop maigre et vuide 
A demain vous viens adjourner : 
On meurt plus tost que on ne cuyde. 

1 A FEMME MIGNOTE. 

Pour Dieu qu'on me voise quérir 
Médicin ou appoticaire. 
Et comment : il me fault mûrir 
J'ay mary de si bon affaire. 
Aneaulx. robes, ix. ou dix paires. 
Ce morceau cy m'est trop aigret 
Moult se passe tost vainne gloire. 
Femme en ses saulx meurt a regret 

LA MORTS. 

oulce fille et belle pucelle 
Ne vous chaille ja de lesser 
La misère de vie mortelle 
Qui convient ù chascun passer. 
Car qui vouldroit bien tout trasser 
11 na seurté n'arrest en lieu 
Fort son sauuement pourchasser. 
'Virginité plait bien a Dieu. 

LA PUCELLE VIERGE. 

En ce siècle jeunes ne vieulx 
Ne sont pas en grant seurté 
De larmes sont souuent les yeulx 
Plains pour ennuy. ou pouurcté. 
Se on a une joyeuseté 
11 vient après quinze doleurs 
Pour ung bien : double aduersité. 
Plaisir mondain finit en pleurs. 



LA MORTE. 

Nous direz vous rien de nouveau. 

Ma dame la théologienne, 

Du testament vieulx ou nouueau. 

Vous véez comme je vous menne 

Et estez ja fort ancienne 

Il fait bon cecy recongnoistre 

Et à bien morir mectre paine. 

C'est beaucop que de se congnoistre. 

LA THÉOLOGIENNE. 

Femme qui de clergie respond 
Pour auoir bruit ou qu'on l'cscoute 
Et des morues du petit pont 
Qui ont grans yeulx et ne voyent goûte 
Sage est qui rondement si boute 
Et qui trop veult sauoir : est bugle 
Le hault monter souuent cher couste. 
Chascun en son fait est aueugle. 

LA MORTS. 

près : nouuelle mariée 
Qui auez mis vostre désir 
Â danser, et estro parée 
Pour festes et nopces choisir. 
En dansant je vous viens saisir 
Aujourd'huy serez mise en terre. 
Mort ne vient jamais à plaisir 
Joye s'en va comme feu de ferre. 

LA NOUVELLE MARIÉE. 

Las : demy an entier n'a pas 
Que commence a tenir mesnage 
Par quoy si tost passer le pas 
Ne m'est pas doulceur. mais rage. 
J'auoyc désir en mariage 
De faire et mons et merueilles. 
Mais la mort do trop près me charge 
Ung peu de vent abat grans feulles. 



LA MORTE. 

Femme grosse prenez loisir 
D'entendre à vous légèrement 
Car huy mourrez, c'est le plaisir 
De Dieu et son commandement. 
Allons pas a pas bellement 
En getant vostre cucur es cieulx 
Et n'ayez peur aucunement : 
Dieu ne fait rien que pour le mieux 

LA FEMME GROSSE. 

J'auray bien petit de déduit 
De mon premier enfantement 
Si recommande a Dieu le fruit 
Et mon ame pareillement. 
Hélas, bien cuidoye aultrement 
Avoir grant joye en ma gésine 
Mais tout va bien piteusement : 
Fortune tost se change et fine. 



36 



La grande Danse Macabre, 





ictez, jeune femme à la cruche Scauez vous recommanderesse 

Renommée bonne chambériere Point ung bon lieu pour moy loger 
Hespondez au moins quant on huche J'ay bien mestier que on m'adresse 

Sans tenir si rude manière. Car nul ne me veult héberger. 

Vous n'irez plus a la riuiere Mais j'en feray tant desloger 

Bauer. au four n'a la fenestre Que on cognoistra mon enseigne 

C'est ci vostre journée dernière : Mourir fault pour tous abréger : 

Ausm tost meurt seruant que maistre. Nul ne pert que autre ne gaigne. 



LA Cil A MBER1ERE. 

Quoi ma maistresse ma promis 
Me marier et des biens faire 
Et puis si ay d'autres amis 
Qui lui aideront & parfaire : 
Hée m'en iray je sans rien faire 
J'en appelle, on me fait lorl 
Aussi ne m'en scauroye je taire 
Peu de gens désirent la mort. 



LA RECOMMANDERESSE. 

En la mort n'a point de amité 
Et si ne fait riens pour requeste 
Or. argent, prière, pité 
Pour néant on s'en rompt la teste 
Qui y veult résister est beste 
La mort a nulluy ne complaist 
Et fault tous danser à sa feste : 
Mourir conuient quant.a dieu plaist. 

LA MORTE. 

a demoiselle du bon temps 
A tout yoz anciens atours 
Il est de vous en venir temps 
Mature a en vous pris son cours. 
Vous ne pouuez viure tousjours 
Je voy deuant, venez après 
Et ne faictez point longz séjours : 
Vielles gens sont de la mort près. 

LA VIEILLE DEMOISELLE. 

J'ai voiremerit mon temps passé 
Et ayme mieulx ainsi mourir 
Que reuoir ce qui est passé 
Et tant do misères courir. 
J'ay veu pouures gens langourir 
Et autres choses dont me tais : 
Enfans. pour bien viure et morir 
Il n'est plus grant bien que de pais. 



LÀ MORTE. 

Femme de grant dévotion 
Cloez voz heures et matines 
Et cessez contemplation 
Car jamais n'yrés a matines. 
So voz prières sont bien dignes 
Elles vous vauldront deuant Dieu, 
Bien ne vaillent souppirs ne signes : 
Bonne opération tient lieu. 

LA CORDELIÈRE. 

Je remercye le créateur 
A qui plaist de m'enuoyer querre 
En louant le bon rédempteur 
Des biens quil ma donné sur terre. 
Aux temptacions ay eu guerre 
Qui est moult forte à démener 
Mais il aido qui veult requerre 
Servir Dieu : est viuro et régner. 

LA MORTE. 

emme d'accueil et amiable 
A festier gens a planté 
Acquis auez amis de table 
Pour parler de joyeuseté 
Le temps n'est tel quil a este" 
Rien ne vault icy vacabont 
Parler, qui n'est que vanité : 
Ceulx qui ont le bruit ont le bont. 

LA FEMME D'ACCUEIL. 

Aujourdhuy parens et amys 
Promectent et mons et merueilles 
Mais quant voyent qu'on est bas mis 
Ils baissent trotous les oreilles 
Et sont aussi sours comme fueilles 
Que le vent fait voler par coupples 
Et que vallent promesses telles : 
Vrais ne sont pas les amifl doubles. 



LA MORTE. 

Apres nourrice, vostre beau filz 

Nonobstant son couuertouer 

Et son beau bonnet a trois filz 

Vous ne le menrez plus jouer 

Deslogez vous sans délayer. 

Car tous deux vous mourres ensemble 

Vous ne pouuez plus cy targer : 

La mort prent tout quant bon ly semble. 

LA NOURRICE. 

A ceste danse fault aller 
Comme font les prestres au seyne : 
Je voulsisse bien reculler 
Mais je me sens la boce en layne. 
Entre les bras, de mon alaine 
Cest enfant meurt d'espidemie 
C'est grant pité de mort soudaine : 
11 n'est qui ait heure ne demie. 

LA MORTE. 

as ne vous oblieray derrière 
Venez après moy. ça la main 
Entendez plaisante bergière 
On marchande cy main a main. 
Aux champs n'irez plus soir ne main 
Veiller brebis ne garder bcstes 
Rien ne sera de vous demain : 
Après les veilles sont les festes. 

LA BERGIÈRE. 

Je prens congé du franc gontier 

Que je regrette a merveilles 

Plus n'aura chappeau déglantier 

Car vecy piteuses nouuelles. 

Adieu bergiers et pastourelles 

Et les beaux champs que Dieu fit croistre : 

Adieu fleurs et roses vermeilles 

Il fault tous obéir au maistre. 



LA MORTE. 

Après, pouure vielle aux potences 
Qui ne vous pouez soustenir : 
Cy bas n'auez pas voz plaisances 
Aussi vous en convient venir. 
L'autre siècle est a aduenir 
Ou pour vostre mal et misère 
Pouuez a grant bien paruenir : 
Dieu récompense tout en gloire. 

LA FEMME AUX POTENCES. 

De viellesse ne voy mais goutte 
Par quoy ne crains guères la mort 
Dix ans y a que j'ay la goutte 
Et maladie me grefue fort. 
Mes amis ont le mien à tort 
Et n'ay vaillant deux blancs contans 
Dieu seul est tout mon reconfort : 
Après la pluye vient le beau temps. 

LA MORTE. 

a pouurc femme de village 
Suiuez mon train sans retarder 
Plus ne uendrez euf ne formage 
Allez voslre panier vuider. 
Se vous auez bien sccu garder 
Pouureté. pacience et perte 
Vous en pourrez moult amender : 
Ghascun trouuera sa déserte. 

LA FEMME DE VILLAGE. 

Je prends la mort vaille que vaille 

Bien en gré et en pacience 

Francs archiers ont pris ma poullaille 

Et eu toute ma substance. 

De pouures gens nulluy n'en pense 

Entre voisins n'a charité 

CWascun vcult auoir grant cheuance : 

Nul n'a cure de pouureté. 



LA MORTE. 

Et vous, ma dame la gourrée 
Vendu auez maintz beaux surplis 
Donc de l'argent estes fourrée 
Et en sont voz coffres remplis. 
Après tous souhaitz accomplis 
Conuicnt tout lessen» et bailler, 
Selon la robe on fait le pb's : 
A tel potage tel cuiller. 

LA VIELLE. 

A tout mon cas bien recongnoistre 
Je n'ay pas vescu sans reprouche 
Me suis affublé de mon maistre 
Comme fait coquin de sa pouche. 
J'ay souuent mis ses vins en broche 
Et l'ay fait despendre a ma guise 
Mais maintenant la mort m'aproche : 
Tant va le pot a l'eau qu'il brise. 

LA MORTS. 



LA MORTE. 




pprocbez vous revendercsse Femme de petite value 
Sans plus cy faire demourée Mal viuant en charnalité* 
Vostre corps nuit et jour ne cesse Mené auez vie dissolue 



De gaigner pour estre honnourée. 
Honneur est de pouure durée 
Et se pert en ung moment, d'eure 
Au monde na chose assurée : 
Tel rit au main au soir pleure. 

LA REUENDERESSB. ' 

J'auoye hier gaigné deux escus 
Pour forfairc subtilement 
Mais ne scay que sont deuenus : 
Argent acquis mauuaisement 
Ne fait ja bien communément. 
Hélas je meurs, c'est d'aultre metz 
Que prestre aye hastiuement : 
Il me vault mieulx tard que jamais. 



En tous temps yver et esté. 
Aiés le cueur espouuenté 
Car vous serés de près tenue 
Pour mal faire on est tormenté 
Péché nuist quant on continue. 

LA FEMME AMOUREUSE. 

A ce péché me suis soubzmise 
Pour plaisance désordonnée. 
Pendus soient ceulx qui m'y ont mise 
Et au mestier habandoi.née. 
Las si j'eusse esté bien menée 
Et conduite premièrement 
Jamais n'y eusse esté tournée 
La fin suit le commencement. 

LA MORTE. 

enez ça, garde d'acouchées 
Dressé auez maints baiugz perdus 
Et ces cortioes attachées 
Ou estoint beaux boucquès pendus. 
Biens y ont estez despendus 
Tant de raolz ditz que c'est ung songe 
Qui seront après cher vendus : 
En la Gn tout mal vient en ronge. 

LA GARDE VACOVCUÊES. 

m 

J'ay voyrenient dressé maintz baingz 
Pour les compères et commères 
Ou sont esté pastes de coings 
Mengés. dariole.s. goyères 
Tartes, et fait mille grans chères. 
Si tost qu'on a osté la table 
Il n'en souuient a nulluy guères : 
Joye de menger est peu durable. 



LA MORTE. 

Virez vous près, gente gars et te 
Baillez moy vostre bras menu 
il faut que sur vous la main mette 
Vostre derrain jour est venu. 
Mort n'espargne gros ne menu 
Grant ou petit luy est tout ung 
Payer on doit de tant tenu : 
La mort est commune à chascun. 

LA JEUNE FILLE. 

Haa. ma mère je suis happée 
Vécy la mort qui me transporte 
Pour Dieu qu'on garde ma poupée 
Mes cinq pierres, ma belle cote. 
Ou elle vient trestout emporté 
Par le pouoir que Dieu ly donne 
Vieulx et jeunes de toute sorte : 
Tout vient de Dieu tout y retorne. 

LA MORTE. 

uiuez mon train religieuse 
De vos fais conuient rendre compte 
Se point n'auez esté pileuse 
Aux pouures. ce tous sera honte. 
En paradis point on ne monte 
Fors par dégrez de charité 
Entendez bien a vostre compte : 
Tout ce qu'on fait y est compté. 

LA HBUGIEVSE. 

J'ay fait par tout ce que j'ay peu 
Aux pouures selon leur venue 
Les malades pensé et repeu 
Non si bien que j'estoyc tenue. 
Mais se tàulte il est aduenue 
Dieu me pardonne la défaille 
Sa grâce toujours retenue : 
Il n'est si juste qui ne faille. 



la Morte. 

Oyez oyez, on vous fait assauoir 
Que ceste vielle sorcière 
A fait morir et decepuoir 
Pleuseurs gens en mainte manière. 
Est condamnée comme meurtrière 
A morir. ne viura plus gaire 
Je la maine en son cymitière : 
C'est belle chose de bien faire. 

LA SOECJERE. 

Mes bonnes gens ayez pité 
De moy et toute pécheresse 
Et me donner par .-unité 
Don de patenostre ou de messe. 
J'ay fait du mal en ma jeunesse 
Dont icy acheté la prune 
Si priez Dieu que l'ame adresse 
Nul ne peult contre sa fortune. 

LA MORTE. 

ieu ay me bien femmes déuotes 
Qui ont consciences nettes. 
Et hait surtout ces bigotes 
Aux chaperons sans comètes 
Gomme aucunes seurs collettes 
Lesquelles par ypocrisie 
En secretz péchez sont infectes 
Deuant Dieu et sa compaignie. 

LA BIGOTE. 

Pour vérité me suis monstrée 
Souuent meilleur que je nestoye 
Aucunes fois bien desjeunée 
Faisant semblant que je jeunoyc. 
Et de ma bouche barbetoye 
Sans dire ne mot ne lettre : 
Je pry a Dieu qu'en bonne voyo 
Plaise ma pauure ame mettre. 



0 

LA MORTE. 

Sus tost. margot venez auant 
Estes voua maintenant derrière 
Vous deussiez ja estre deuant 
Et danser toute la première* 
Quel contenance, quel manière 
Ou est vostre fille marote 
Ne vault faire cy mcsgre chière 
Car c'est vostre dernière note. 

LA SOTTE. 

Entre vous cointes et jolies 
Femmes oyez que je vous dis 
Laissez a heure voz folies 
Car vous mourrez sans contredis. 
Si j'ay ne méfiait ne mesdis 
A ceulx qui demeurent, pardon 
Requiers, et à Dieu paradis : 
Demander ne puis plus beau don. 

LA HOYNE MORTE: 




e estoye royne couronnée 
Plus que autre doubtée et crainte 
Qui suis ici aux vers donnée 
Après que de mort fuz actainte 
Sur la terre je suis contrainte 
D'est re couchée a la reouerse : 
Pour quoy est dure ma complainte : 
Bien charie droit qui ne verse. 



Prenez y qui me regardez 
Exemple pour vostre proufRt 
Et de mal faire vous gardqf 
Je n'en dis plus, il me souflfr 
Si non. car celui qui vous fit 
Quant il vouldra vous deffera. 
Défiais estiez quant vous refit 
Qui bien fera bien trouvera. 

L'A C TE UR. 




vous seigneurs, et aussi dames, 
Qui contemplez ceste pnincture : 
Plaise vous prier pour les ames, 
De ceulx qui sont en sépulture. 
De mort n'eschappe créature 
Allez, venez, après mourrés. 
Ceste vie q'un bien peu ne dure : 
Faictes bien vous le trouuerés. 



Jadis furent comme vous estes, 
Qui ainsi dansent en façon telle 
Allans. parlans. comme vous faictes 
De gens mors il n'est plus nouuclle. 
Ne il n'en chault d'une cenelle 
Aux hoirs, ne amis des trépassés : 
Mais qu'ilz ayent argent et vaiselle 
Ayez d'eulx pité. c'est assés. 

Puisque ainsi est qu'il nous fault tous finir 
Et après fin compte a Dieu du tout rendre 
Las. désormais vueillons nous maintenir 
Si saintement, sans tache et sans mcsprendre 
Que a l'eure orrible ou mort nous vouldra prendre, 
Nostre pouure ame a présent vicieuse 
Soit des vertus tant ricbe et précieuse, 
Que voler puisse en la clère cité 
Ou est plaisir, joye et féhcilé 
Salut, vertus, aussi paix pardurable, 
Vie sans mort, beauté, santé, jeunesse, 
Los pieu, pouuoir et force insupérablc 
Qui tousjoura dure et qui jamais ne cesse. 

Las nous voyons tous les jours mort venir 
Qui est la fin que nous debuons actendre, 
Et ne sauona que peuuent deuenir 
Les espériu, quant -les corps sont en cendre, 
Les bons vont sus. les mauluais fault descendre 
En une chartre obscure et ténébreuse, 
Ou est vermine immortelle, angoisseuse, 
Misère, ennuis, faulte et nécessité 
Faim. soif, pleur, cry et toute aduersité 
Horreur, peur, fraieur inénarrable 
Mort sans mourir, désespoir et tristesse, 
Feu sans lumière et froit intollérable, 
Qui tousjours dure et qui jamais ne cesse. 

Hélas pour tant vueillons bien retenir, 
Tous ces poins cy et a bien faire entendre 
Si que après mort, nous puissions pervenir 
Ou hault royaume ou nous deuons tous tendre 5 
Qui tant riche est que cueur ne peut comprandre 
On y vit en paix, qu'est chose glorieuse 
Et oyt on son de voix si mélodieuse 
La ont les corps impassibilité 
Agilité, clarté, subtibilité ; 
Et les ames sapieoce admirable, 
Puissance, honneur, seureté et liesse ; 
Concorde, amour en gloire inséparable 
Qui tousjours dure et qui jamais ne 



0 mouuais riche enflé de iniquité 
Rude aux pouures. las que ta prouffité 
Ton riche habit, ta plantureuse table 
Puis que tu es pouure, pour ta rie 
Et as soif ores, et faim insaciable ; 
Qui tousjours dure et qui jamais ne 

Je congnois que Dieu ma formé, 
Et fait en sa digne semblance ; 
Je congnois que Dieu ma donné, 
Ame sans vie, et congnoissance, 
Je congnois que juste balance, 
Selon mes fais juge seray, 
Je congnois moult, mais je ne scay 
Congnoisti-o dont vient la folie, 
Que je scay bien que je mourray, 
Et si n'amende point ma vie. 

Je congnois en quel pouureté 
Vins sur la terre, et nasqui d'enfence, 
Je congnois que Dieu ma presté 
Tant de biens, en graut habondance, 
Je congnois qu'auoir ne cheuance, 
Avecques moy n'emporleray ; 
Je congnois que tant plus auray, 
Plus dolent mourray en partie, 
Je congnois tout cecy pour vray, 
Et si n'amende point ma vie. 



Je congnois que j'ay ja passé, 
Grant part de mes jours sans doubtance, 
Je congnois que j'ay amassé 
Péché, et fait peu pénitence, 
Je congnois que par ignorance, 
•Excuser je ne me pourray ; 
Je congnois que trop tard veudray 
Quant l'ame sera départie, 
Pour dire je m'amenderay : 
Et si n'amende point ma vie. 

Prince, je suis en grant esmay, 
De moy qui les autres châtie. 
Et moy mesmes le pire fay, 
Et si n'amende pas ma vie. 

ur ce cheual hideux et pallc, 
La mort suis : fièrement assise 
Il n'est beauté que je ne haale, 
Soit vermeille, ou blanche, ou bise, 
Mon cheual court comme la bise, 
Et en courant mort, rua, et frappe, 
Et je tue tout car c'est ma guise, 
Tous viuans trébuchent en ma trappe. 



Enfer sçait bien quel tuerie 
Je fais de gens, car pas à pas, 
Me suit : et de ma boucherie, 
Aual l'an fais maint gros repas. 
Quant je besoigne, il ne dort pas ; 
Par.moy attent que proie aura, 
D'aucuns qui ne s'en doubtent pas, 
Sen garder qui garde vouldnr. 



► 

Je passe par mons, et par vaux, 
Sans tenir ne voie ne sente, 
Je prens par villes, et chastcaulx, 
Mon tribu, mou cens et ma rente, 
Sans donner délay. n'attente, 
Ne jour, ny heure, ne demie. 
Deuant moy fault qu'on se présente 
A tous viuans je tolz la vie. 



Encor ne sçay raison pour quoy, 
De ceulx qui meurent de mon dart, 
Et sont saus nombre : crois moy 
Car il en a la plus grant part. 
Paradis n'en a mie le quart, 
Ne la dime. on lui feroit tort. 
Grant, s'il n'auoit tout au plus tart 
L'homme pescheur quant il est mort. 

Je considère ma pouure humanité. Je considère des dames les deffaulx 

Et comme en pleur premier nasqui sur terre, Qui sont liurés sans ftn de mort à mort. 
Je considère moult ma fragilité 
Et mon péché qui tropt le cuer me serre. 
Je considère que mort me viendra querre 
Je ne sçay l'heure pour me tollir la vie. 
Je considère que l'eunemy m'espie. 



Je considère que les vers mangeront 
Mon dolent corps, c'est chose espouuentable, 
Je considère, las, pécheurs que feront 
Quant se viendra le jugement doutable, 



La char le monde, me guerroient si treffort Q douce ^ gur toule8 délectabIe 

Je considère que c'est tout par enuie 
Pour moy liurer sans fin de mort à mort. 

Je considère les tribulacions 

De ce vil siècle dont la vie n'est pas necte. 

Je considère cent mille passions, 

Ou pouure humaine créature, est subjecte, 

Je considère la sentence parfaicte 

Du vrai juge, faicte 3ur bons et maulx, 

Je considère tant plus viz, que pis vaulx, 

Dont conscience bien souuent me remort. 



Ayez mercy de moy celle journée 
Qui tant sera merueilleuse et doublée, 
Et ma poure ame conduisez a droit port. 
Car a vous seule de cuer je lay vouée 
Pour la deffendre sans fin de mort a mort. 

Prince du ciel vostre humble créature 
Vous cry mercy, pour faire son accord 
Et de la peine qui a tousjours, mais dure 
La deffendez sans fin de mort a mort. 

S'ensuivent les dis des trois mors, et trois vifz; et doit on 
premièrement lire le proesme de f ermite. 

L'ERMITE. 




uure tes yeux créature chétive, 
Viens venir les fais de la mort excessive, 
De qui j'ai eu en ce lieu vision, 
Pensée n'est si très contemplatiue, 
Que d'avoir eu une heure hastiue, 
Ung tel regard n'eust admiration, 
De trois corps mors m'est l'apparition 
Venue icy, auecques leurs suaires, 
Pareillement leurs terribles viaîres, 
Deffigurés et leurs corps descouuerts, 
Les trous des yeux et du nez ouuers, 
Les os tous secz. jambes, bras, pieds et mains 
Tous demangiés et partuisés de vers, 
C'est le tribut que mort doit aux humains. 



Terrible mort sur tous autres terribles, 
On te voit bien par tes euurcs horribles 
Dire et clamer puis que par sa morsure 
Et par assauls, soudains imperceptibles, 
Par coups mortelz divers, irrémissibles, 
Telle tu fais humaine créature. 
De tes euures ai veu la pourtraicture ; 
Tant diuerse. tant cruelle et hideuse 
Deffigurée. horrible, merveilleuse, 
Deuant mes yeux en ce poure hermitage. 
Qui m'ont troublé tellement le corage 
Que plus ne peut de tel euure cognoistre 
Bien doit penser à la mort qui est sage, 
Car en la fin il nous conuient telz estre. 

Or ne scet on si trois autrefois 
Ont esté ducs, barons, contes ou roysi 
Papes, abbés, cardinaulx ou chanoines, 
Ne qui estoit le plus noble des trois, 
S'ilz ont esté bossus, borgnes, ou drois; 
S'ils ont esté preuosts,,ou capitaines, 



Qui ont esté en la terre ammurées 
La ou les vers les ont défigurées, 
Si qu'il n'y a plus rien que l'ossement 
Qui est a tous grant esbahissement, 
Et est bien fol a qui point n'en souuient 
Grans etpetis uniuersellement. 



Fors qu'ilz ont eu tous trois faces humaines. Une fois telz estre nous conuient. 




De l'autre part sont venus vis à vis 
Sur trois cheuaux. trois biaux hommes vis. 
Mais en voyant ceste chose admirable 
Il a semblé qu'ilz ont esté rauis 
Trop long seroit à conter le deuis 
Des trois viuens piteux et lamentable. 
Celui n'eut d'eux qui ne fust doubtable 
De veoir les mors et non pas sans raison 
Car quiconque voit feu en la maison 
De son voisin, prochain mettre et getter 
De la sienne par cause doit doubter. 
Dont les viuans que les mors aperçurent 
Merueille n'est si de fort s'espouuanter 
A celle heure ; cause raisonnable eurent. 



Les mors aux vis les vis aux mors parlèrent 
Et aux viuens les trois morts réuellèrent 
De mort les grans et terribles assaulx. 
Et tellement les viuens espoentèrent 
Que a bien petit que tous ne trébuchèrent 
A la terre de dessus leurs cheuaulx. > 
L'ung laissa chiens et l'autre ses oyseaulx 
En requérant à Dieu grâce et mercy. 
Que requérir nous lui deuons aussi 
En lui priant par la saincte puissance 
Qu'il nous donne faire vray penitance. 
Si qu'au monde que nous somes mortelz 
Nous façons tant qu'ayons la jouissance 
Après la mort des règnes immortelz. 

LE PREMIER MORT. 

Se nous vous aporlons nouuelles 

Qui ne soyent bonnes ou belles : 

A plaisance ou a desplaisance 

Prendre tous fault en pacience 

Car estre ne peut autrement. 

Beaux amis tout premièrement 

Non obstant quelconque richesse 

Puissance, honneur, force ou jeunesse : 

Nous vous dénonçons tout de voir 

Qu'il vous conuient mort recepuoir 

Onc mort las, si douloureuse 

Si araère, si angoisseuse 

Que les mors qui en sont deliure 

Ne vouldroient jamais reuiure 

Pour mourir encor de tel mort. 

En après quant vous serés mort 

Tout ainsi que pouures truans 

Vous serés hydeux et puans. 

Des nostres, et de nos liurées, 

Et vos ames seront liurées 

Je n'en dis plus mais, c'est du pire. 

Il me souffrist assez de dire 

De vos meschans corps la misère 

Qui ne sont pas d'autre matère, 

Saichés le de vray que nous somcs : 

Na guère estions puissans hommes 

Or sommes telz com nous veez 

Se vous voulés cy pourvéez, 

Kt bien y deuez pourueoir, 

Quant en nous vous pouez veoir 

Comme de vous il aduiendra 

Et quel loyer mort vous rendra. 

Car vos corps qui sont plains d'ordure 

Aller fera a pourriture. 

Telz comme vous un temps nous fumes 

Telx serez vous comme nous sommes. 



LE SECOND MORT. 

Pouroéez y se vous voulez, 
Autrement que vous ne soulez. 
Car certes la mort vous espie 
Pour vous oster du corps la vie 
Plus briefment que vous ne cuidez, 
Qui estes sy oultrecuidez 
Que pour ung pou de ioye vaine 
Ung pou do plaisance mondaine 
Qui est de si courte durée 
Tost venue et plus tost allée. 
Voulez perdre la joye fine 
De paradis qui point ne fine : 
E: qui pis est dampnés serés 
Aultrement n'en eschapperés 
Mais ce sera sans déliurance. 
Comment auez vous tel plaisance 
Dictes moy, meschans orguilleux 
En ce monde si périlleux 
Ou il n'a que diuisions. 
Diuerses tribulacions. 
Puis guerre, puis mortalité. 
Tousjours nouuelle aduersité 
Renient auant que l'autre faille : 
Vous ne sauez homme sans faille 
Tant soit puissant veulle ou ne veulle 
Qui ne souffre et qui ne se deulle : 
Ailleurs doneques repos querés 
Car cy point ne le frouuerés. 
Repos aurez en paradis. 
Se croire vous voulez les dis 
Des saiges. qui conseillent faire 
Ce que faire est nécessaire 
Pour l'acquérir et pour l'auoir. 
Rien milleur nul ne peult auoir. 
Faictea des biens plus que pourrés 
Autre chose n'emporterés. 

LE TIERS MORT. 

0 folle gent mal aduiséc 
Que je voy ainsi desguisée. 
De diuers habilz et de robes 
Et d'autres choses que tu robes. 
Ta puante charongne a vers 
Et prens de tort et de trauers. 
Ne il ne te chault dont ce viengne. 
Fors que ton estât se maintiegne. 
Quant je conjjnois tes faulx délitz 
Les grans excès les grans oult.ages 
Dont ceux qui font les labourages 
Aux champs et pour toy se travaillent. 
Tous nuz, de fain crient et baillent 
Quant je voy tel gouuernement. 
Je doubte que soubdainement 
Telle vengeance ne s'en face. 
Que tu n'auras ne temps n'espace 
Seulement de crier mercy. 
Guydés vous tousjours régner cy. 
Folz mesebans de maie heure nez 
Qui en tel point vous démenez. 
Nennil, nennii, vous y mourrez. 
Faictes du pis que vous pourrez 
Lors aurez pardurable vie. 
Bonne ou maie n'en doublez mie : 
Dieu est justes il paiera 
Selon ce que chascun fera. 
Faictes des biens u'atendez pas 
Que ceulx après vostre très pas 
Pour vous en facent quauiés chier. 
Qui ne vous vouldroit approchier. 
En la terre vous porteront 
Et tost après vous obliront. 
Et telz cuidez vos bons amis 
Qui sont vos plus grans ennemis. 



LE PREMIER 17F. 

0 saincte croix par ta puissance 

Dont je voy cy la rem cm bran ce. 

Garde mon corps et ne consens 

Que je perde aujourduy mon sens 

Pour coste gent hydeuse et morte 

Qui telz nouueilc nous apporte. 

Nouuelles dures et peruerscs 

Las. entre les choses diuerses 

Touchans noire fragilité. 

De quoy nous ont dit vérité. 

Mon poure cueur de paour tremble. 

Quanl trois mors ainsi vont ensemble 

Deffigurés, hydeux, diuers 

Tous pourris, et mengés de uers. 

Le premier dit : bien m'en souuient 

Que mort reccuoir nous conuient. 

A grant angoisse et grant douleur 

Dont il me fist muer couleur. 

Et desames dist une chose 

Que d'éclairer ne veult ne n'ose 

Je croy c'est de leur dampnement 

En enfer pardurablement, 

Telz nouuelles ne sont pas bonnes. 

lassés nous, chetiucs personnes 

Pour quoy nous fist onequez Dieu nestre 

En ce méchant monde pour estre 

Si tost liurcz a tel ordure. 

De ma vie n'ay jamais cure 

Car je voy que les gens qui uiuent 

Tant de maleurté cnsuiuent, 

Que je prise trop mieulx d'assez 

Le pouure estât des trdspassez, 

Car tousjours sans fin durera 

Ou celuy des vifz fincra. 

Et en Testât que tousjours dure 

Chascun viure doit mectre cure. 



Digitized by Google 



La grande Danse Macabre. 



54 



LE SECOND VIF. 

Est-ce donc a bon escient 
Que la mort nous va espiant 
Et qui nous fault ainsi morir. 
N'est il homme qui secourir 
En puist pour or ne pour ai'gent. 
Hélas conuient il jeune gent 
A tel horribleté venir 
Onc mes ne m'en peult souuenir 
Mais je voy bien que c'est a certes 
Je voy les enseignes apcrles. 
De mort passerons les destrois 
Et deuenrons comme ces trois 
C'est la fin de nostre besogne. 
Hélas , hélas meschant charongne 
Mais que tu faces tes plaisirs 
Tes volontés, tes faulx désirs 
11 ne te chault du remenant. 
Or veons nous bien maintenant 
Que par toy sommes deceu 
Qui jusques cy te auons creu : 
Car de nos ames pou te chault 
Selles auront ou froit ou chault : 
Fy, charongne qui rien ne vaulx. 
Tu aymes mieulx les grans cbeuaulx 
Les beaux habits si pou durables : 
Et telles choses corrumpables 
Pour ton mauuez corps et rebelle 
Que tu ne fais une amo belle. 
Et si scez bien que tu mourras 
Et en la terre pourriras. 
Ou l'ame pardurablement 
Viura en joye ou en torment. 
Pensons donequea si bien finer 
Qu'en joye nous puissons régner. 
Bon y fait penser quant on peult 
Souuent on ne pense quant on veult. 



LE TIERS VIF. 

Certes c'est bien dit , mais au fort 

Il n'y a point de desconfort 

Tous nous conuient passer ce pas 

Et croy que Dieu ne nous hait pas. 

Mes beaux seigneurs et beaux amis 

Quant ces trois mors nous a transmis. 

Qui donné nous ont congnoissance 

De la mort cf de la meschance. 

Qui nous vient finer nostre joye 

Hélas jamais je ne cuydoye 

Que ce temps cy nous deust faillir. 

Ne que mort osast assaillir 

Telz gentilz gens comme nous sommes, 

Mais je voy bien que riches hommes 

Sont telz et do nulle value 

Ne plus ne mains que gent menue. 

N'en parlons plus, c'est tout néant 

Maintenant je suy cleruéant : 

Que la joye du monde est briefue 

Et la fin d'elle point et griefue 

En enfer est horrible paine. 

En paradis à joye plaine. 

Sur toutes joyes délitable 

Et l une et l'autre est pardurable. 

Or élisons je vous emprie 

Désormais la meilleure partie s 

Fol est qui choisit ou départ 

Quant il eslit la pire part : 

Deux voyes auons douant nos yeux 

Nous qui viuons jeunes et vieux. 

Une a joye et repos mainno 

L'autre a torment et a peine. 

Pour joye et repos auoir 

Bien fault faire doit on sauoir : 

Qui mal fait et ne se repent 

Il aura peine et torment. 

Las et pour quoy prens tu si grant plaisir En seruant Dieu tousjours patiemment. 



Homme abusé plain de présumpeion. 
En ce faulx monde on n'a que desplaisir 
Enuie, orgueil, guerre et discension. 
Bien malheureuse est ton affection : 
Que pense tu, as-tu plus grant enuie 
De yiure en doubte en ceste courte vie 
Qui les mondains à la mort d'enfer maine ; D'auoir pardon sans satiffacion. 
C'est bonne chose de yiure en vie cerlainne Et toute nuit en blanc lit mol gtîsir 



C'est le chemin qui conduyt seureraent 
Après trèspas l'homme a saluacion. 
Et qui va autrement il va dampnement. 
Homme deffait et a perdition. 



Cuide tu cy tousjours auoir loisir 



Tu le sces bien, si tu nés insensible 
Que c'est chose forte voire impossible 
D'auoir ça jus ton aise entièrement 
Et après mort la sus pareillement. 
Hélas pour tant change condicion 
Et te rauise, ou tu es autrement 
Homme deffait et a perdicion. 

Le quel veux tu , ou vie ou mort choisir 
Choisy des deux, tu as discrécion 
Aymes tu mieulx de ton corps le désir 
Pour ton ame mectre a damnacion. 
Que viure ung peu en tribulacion. 
Et que après mort ton ame soit rauye 
En gloire ès cîeulx qui de nul déseruie. 
Estre ne peult en ceste vie humainne 
S'il ne lesse terre, auoir et demainne 
Et père et mère et tout s'il est possible 
Et viure en peine et en labeur terrible 



Puis à ce jour sans operacion 
Passer le temps en délectacion 
Tant que du tout la char soit ussouye : 
Pense tu point qu'il faille qu'on deuie 
Et que prengne fin puissance mondainne. 
Hélas ouy, car mort viendra soudainne 
Une heure a toy a tout son dart horrible 
Si très a coup comme chose inuisible 
Que pas n'auras loisir aucunement 
De dire a Dieu peccaui seulement. 
Ainsi mourras tost sans contriction 
Dont tu seras par diuin jugement 
Homme deffait et a perdicion. 

Homme en péril sache cerlainnement 
Que se tu n'as autre vouloir briefment 
De t'amender n'aultre deuoeion 
Tu te verras ung jour subitement 
Homme deffait et a perdicion. 



Cy fine les dis des trois mors et trois vifs. 




Digitized by Google 



56 



La grande Danse Macabre. 




S'ensuit le débat du Corps et de l'Ame. 

Une grant vision h. quelle est cy escripte La nuit quant le corps et l'ame souuent veille 
Jadis fut réuelée a Philibert l'ermite Aduint a ce preudomrae très grande merueille 

Homme de saincte vie et de si grant mérite Car un corps murmurant sentoit a son oreille 
Qu'onquies ne fut par luy faulso parole dicte. Et l'ame d'aultre part que du corps ses merueille. 

Yenuz estoit au siècle do grant extraction L'ame se plaint du corps et de son grant oultrage 

Mais pour fuir le monde et sa dcccpcion Le corps respond que l'ame a fait tout ce dommage : 

Quant luy fut réuelée icelle vision Lors allèguent raison, lors allèguent usage 

Tantost deuint ermite par grant deuoeion. Tout ce retient l'ermite comme preudomme et sage. 



CY PARLE LAME AU CORPS. 




Hée, doulant corps, dit l'ame, quel es tu deuenu Ou sont tes grans maisons et tes grans édifice? 
Tu estoye devant hier pour sage homme tenu Tes cheuaux et tes tours faictes par artifices 
Douant toi s'enclinoit le grant et le menu Tes gentilz escuiers mis en diuers offices 
Or es soudainement a grant honte venu. Tout seul ès demouré comme musart et nice. 

Ou sont tes nobles fiés, tes haultes signouries 
Et tant dè beaux manoirs , toutes tes métairies 
De tes bètes à corne les grandes bergeries 
Rentes et reuenues qu'on te souloit paiés. 

Tu soloye dominer sur aultres comme roy 
Maintenant ont les vers la signorie de toy : 
Tu es bien renuersé et mis en désarroy 



Ou sont tes lietz de plume et tes beaux couuerteurs 

Tes robes a rechange sur estranges couleurs 

Les espices confites pour diuerses saueurs 

Tes coupes et hennaps pour seruir grans seigneurs ? 

Ou sont tes csperuiers et tes nobles oyseaux 

Tes braches tes leuricrs courans par les bois haulx ? 

En lieu de sauuagine et daultre gras morceaulx 



Car tu n'as de tous biens la valeur d'un tornoy. Est ta char cy endroit viande aux vermiceaux. 

On estimoit ton fait hier une grant besoingne : Le toict de ta maison enuers toy fort saprouche 
Qui s'aprochoit de toy maintenant s'en esloigne Car tu giez sur le bas, le hault joinct a ta bouche 
Car tu ès plus puanz que quelconque charoingne Tu n'as membre sur toy qui n'ait aucun reprouche 
Nully ne te regarde qui n'ait de toy vergoingne. Os, char et cuir pourrit, tu n'as dent qui ne louche. 



Bien est le temps changé et la chance muée 
En lieu de grant maison et de chambre parée 
Entre sept piés de terre est ta char enserrée 
Et moy pour tes méfiais en enfer suis damnée. 

Moy que Dieu auoit faicte tant noble créature 
De très noble matière et de noble figure : 
11 m'auoit par baptesme faicte innocente et pure 
Par toy suis en péché par toy suis en ordure. 



Ce que a par péché par long temps amassé 
Par force, et par rapine par serment faulsé 
Par peine, par labeur, "par toy mesme lassé 
En une petite heure est ensemble passé. 

Tu n'euz oneques parens ne amis en ta vie 
Qui n'ait horreur de toy et de ta compagnie 
Ta femme, tes enfants et toute ta maignic 
Ne donneroient pour toy une pomme pourrie. 



Par toy dolente char suis de Dieu refusée Hz se passent de toy moult bien légèrement 

Pour quoy bien dire puis: a quoy fuz oneques née Car ilz ont maintenant tout en gouucrnement 

Ton or et ton argent et tout ton tènement 
Tu n'as de demourant fors que ton dampnement. 

De toute ta richesse, de toute ta substance 
Que tu leur as lessez en très grande habundance 
Ne donneroient pour toy ne pour ta deliurance 



Mieuîx me vaulsist assez que fusse anichilée? 
Ou du ventre ma mère au sépulcre portée. 

Tout comme as vescu en la mortele vie 
De toy bien ne me vint ne de ta compagnie 
A péché m'as attraite et a faire folie 



Dont j'en suis en grant peine, et tu n'y fauldras mie. Pour" un pourc homme auoir ungjour sa substance. 

La peine que je endure surmonte tout martyre Or peut doneques dolent corps sentir et prouuer 

Que cueur pourroit penser ne langue saroit dire Pour quoy on doit le monde fuir et réprouucr 

Sans confort, sans remède, a durer tend et tire: Car on ne peult en luy fors fallace trouuer 

Quant peine tousjours dure il n'est mal qui soit Et. si ne le peult on que par la mort prouuer. 

[pire. 

Ou sont tes champs, tes vigoes, tes terres cultivées Tu n'as plus maistre ouurier que riche robbe taille 
Tes maisons, tes chevaux et haultes tours levées Car tu as la liurée de pouure garsonnaille 
Tes pierres précieuses, tes couronnes dorées Tu ne feras jamais a pouure gens la taille 
De l'or et de l'argent les sommes emboursées? Ne n'auiasgrans cheuaulx pour entrer en bataille. 

8 

Le monde hier te portait révérence et honneur Or te tire vermine et derompt et dessire 
Les grans et les petis te clamoient leur seigneur A tout ce que je diz ne oauroye contredire. 
Il n'estoit si grant homme qui n'eust de toy peur: 

Or tu as tost perdu ta gloire et ta valeur. Tu n'as pas maintenant la peine et le tonnent 

Que je souffre par toy sans quelque allégement 
Regarde bien ta vie puis ta mort si remire Mais tu l'auras après le jour du jugement 
Tu as esté tirant qui tout jprenoye n tiro Quant reuiendras en vie, ou l'escripture ment. 




LJCTEUR. 



Quantle corps vitque l'ame tellement se parmeine Quant la teste ot leuée et sa vertu reprise 
Les dens estrainct moult fort et mecttoute*sa peine Si dît a l'esperit, j'ay mal mis mon seruice 
A gémir et se plaindre et la tente demene Tu as prins plait a moy si comme folle et uice 

Gomme sopirer puis et prandre son alêne. 11 ne finera pas du tout à ta deuise. 

CT RESPmD LE CORPS A L'AME. 



Les délices mondaines la font desmesurer 

Si que sans péché gaire ne peult homme durer. 



Se n'est pas merueille se le corps se menait 
Car de par soy en luy il n'y a rien parfait 
Légièrement s'encline et tantost a défiait 
Tout ce que le droit veult et ce que raison fait. La char qui doit pourrir ne scet point de malice 

On la demaine ainsi comme une beste nice 
D'une part fiert le dyable, d'aultre le monde rue Légèrement s'encline a vertu ou a vice 



Pour quoy la poure char ne pourroit estre vue 
Que ne soit par délit de léger abatue 
Ou par consentement desconfite et perdue. 

Mais ainsi com tu dis Dieu ta faicte et crée 
De sens et de raison, d'entendement aornée 
11 ta faicte ma dame et a toy ma donnée : 
Ta chamberière suis, par toy suis gouuernée. 



l'esperit doit estre sa dame et sa nourrice. 



Vices et péchés faire ce estoit ma nature 
Pourtant se j'ay mal fait je n'ayfait que droicture 
De droit faire ne doit aucune créature 
Estre blasmée, ne qu'on luy dye ou fece injure. 



Puis doneques que l'unie a la char encommande 
A la char il fuult faire tout ce quelle commande : 
Puis doneques que Dieu ta sur moy donné puis- Je tiens à grant folie contre moy la demande 
Et ta donné raison et elère congnoissance [sance Que tu faiz de péché, ne scay que me demande. 
Tu deusse auoir esté de telle prouidence 

Que je n'eusse fait mal par aucune ignorance. De toy vient le péché, de toy vient la folie 

Je ne puis plus parler ne te desplaise mie / 
Sage» hommes doivent tous sauoir et entendre Car je sens entor moy une menue maignie 
Que on ne doit la char ne blasmer ne reprendre; Qui me mort et derompt, vaten et je ten prie. 
Le blasme en est à l'ame qui ne la veult deffendre 

Corps se doit déliter et tous ses aises prendre. Celle menue maignie sont pluseurs vermisseaux 

Gros enujron comme sont pointes de fuseaux 
Se 1 ' esporit ne fait la char considérer Mon ventre en est tout plain, si est toute 1 

Cbaulî, froit, fain et soif ne l'y fait endurer De moy ilz feront plus de cent mille 

L'ACTEUR. 

Lors a dit lame au corps : encor n'est pas a point Ta parole est amère, de doulceur n'y a point 
De lesser la querelle ne le plaît en tel point. La coulpe melz sur moy que durement me point. 




CY PARLE L'AME AU CORPS. 



Toy char pouure et dolente pleine d'iniquité 
Ta foiblesse m'a fait perdre ma dignité 
En tes paroles n'a aucune vérité 
Et tout tant que tu dis n'est fors que vanité. 



Car tu es trop allez le chemin et la voye 
Des delictz corporeulx que je te deffendoye, 
De l'ennemy d'enfer que toujours nous guerroyé 
Pour quoy auons perdu de paradis la joye. 



Vérité est que l'ame doit la char 
Mais la char ne se veirtt pour l ame corriger 
Se l'ame la reprend ne fait que rechigner 
Tousjours veult gourmander, rifler, boire et men- 

[ger. 

Quand la char doit jeûner elle a mal en la teste 
Se elle ne boit matin c'est une grande tempeste : 
Un peu de pénitence luy fait si grant moleste 
Qu'on ne peult d'elle auoir joye, solas ne feste. 

Je deuoye par droit auoir la signorie 
Mais tu la mas fortraite par ta lozengerie 
Tes délices charneux et ta maluaise vie 
Ou parfond puis d'enfer ont ma teste plongie. 

Bien scay que j'ay erré quant ne t'ay refrénée 
Mais par tes flateries suis este barètée : 
Par tes mondains plaisirs m'as après toy menée 
Pour cela plus grant peine te deust estre donnée. 



Le monde deuant hier te monstroit 
Richesse te donnoit et délices au large 
Et si te promectoit de viure long 
Ore te fait la moe, c'est paier ton 



L ACTEUR. 

Quant le corps voit que l'ame si trèsfort le reprent 
A crier et à braire vers elle se reprent 
Puis après simplement sa parolle reprent : 
Forment est dur le cueur à qui pitié n'en prent. 

CY PARLE LE CORPS A L AME. 

Hclas, quant me pouuoye haultement maintenir 
Mes grans possessions et mes terres tenir 
Lors oneques de la mort ne me peult souuenir 
En pièce ne cuidasse a tel honte venir. 

* • • 

Et si n'eust pas souffrit tout le temps de ma vie 
D'y auoir bien pensé et mis mon estudie : 

: que je ne fiz oncques ne heure ne demie 
ir parler de mort je ne vouloye mie. 

ne soufiisoit pas tout le temps de ma vie 
ns autre chose faire, si non a estudie 
)ur bien viure et morir, mais je ne congnoissoye mie 
: mal que je faisoye ne ma grande folie. 

: voy je bien sans faille que a mort rien n'eschappe 
f vault or ne argent, manteau fourré, ne chappe 
)mmandement de roy, ne autorité de pape 
rans et petis conuient passer icelle trappe. 

en voy que es damnée et que je le seray 
1 souffrez maintenant, après je souffreray 
ais assez plus tu dois souffrir que ne feray 
: par moult de raisons je le te monstreray. 

•a y est que en pleuseurs pas, l'escriture raconte : 
int plus Dieu donne a l'homme et tant plus haut le monte 
int plus estroitement luy fauldra rendre compte 
; si fault à compter tant aura plus grant honte. 

eu ta donné raison, sens et entendement 
)lonté de fuir maulvais consentement 
; puissance de faire son commandement 
î ce rendras tu compte au jour du jugement. 

3 tes puissances nobles as forment abusé 
rat ton temps as perdu et folement usé 

ton fait deuant Dieu est moult fort accusé : 
>ur quoy t'a par raison paradis refusé. 

lis a moy qui ne suis que ta pouure portière 
îe vermine assault et deuant et derrière 
eu ne m'auoit donné puissance ne manière 
>nt je puisse sans loy aller n'auant n'arriére. 

char ne peult sans l'ame ne venir ne aller 
>nter en paradis ne enfer deualer , 
ns l'ame ne peult elle ne sentir ne parler 
t les uns çeuélir, ne les pouures hosteler. 

lis se l'ame vouloit ouurer par bonne guise 
ner Dieu de bon cueur et faire son seruice 



Honnorer son prouchain et seruir saincte église 
Elle menroit la char du tout à sa deuise. 

Pour ce que j'ay esté tousjours a toy encline 
Geste maison estroicte me débrise l'eschine 
Et selon l'ordenance de Dieu qui point ne fine 
Je suis toute puante et pleine de vermine. 

L'escriture raconte que morir il conuient 

Et que dure sera une journée qui vient 

Quant peine temporelle éternelle deuient 

0 comme fol est l'homme a qui point n'en souuienl 

L'ACTEUR. 

A doncques s'escrie l'ame par grant affliction : 
Hée Dieu pour quoy m'as faicte de tel condicioi 
Que je vitiray tous temps sans terrainacion 
Enpeino quant certain estoye de ma dampnacu.n 

Je tien la beste brute plus que moy eurée 
Car quant son corps est mort son ame est al v 
Pour ce mevaulsist miculx que je fusse an ichillé 
Quant fuz crée que d'estre ainsi tousjours damp 

[ne< 

CY DEMANDE LE CORPS A L'ASIE. 

Respond moy dit la char d'une telle demande : 
Ceulx qui sont en enfer en si grant pénitence 
Gomme tu vas disant ont ils point d'espérance 
D'aucun allégement ne de leur deliurance? 

Les nobles, les gentilz qui sont de hault parug*. 
Ou ceulx qui ont lessé or, argent en hostage 
Pour or ne pour argent, pour sens nepourliuag 
Sur les aultres dampnés ont il point d'auantag. 



y. 



CY RESPOND L'AME AU CORPS. 



Ta demande, dit l'ame, est trop peu raisonnable 
Car selon la sentence de Dieu ferme et estable 
Tous ceulx qui sont dampnés ont peine pardurabl 
Ne force ne prière point ne leur est aidable. 

Se tous religieux, prescheurs ou cordeliers 
Chantoient tous les jours messes, disoient mill 

[psaultier? 

Se le monde donnoit pour Dieu tous ses deniers Tout horribles visages, plus grant contrefaiture 
N'en tireroient une ame de cent mille milliers. Que on ne pourrait veoir en livre ne pain tu re. 



Le dyable y est tousjours en la forsennerie 
De tormenter les ornes il a tousjours enuie: 
Prometz luy, paye le, ton corps luy sacrifie 
Pour ce ne te donra ung grain de courtoisie. 

Des nobles et des riches te diray la manière 
Sans grâce sans déport leur peine est entière : 
Tant plus sont estés hault de tant plus sont arrière 
Et tant souffrent plus grant pouureté et misère. 



Graffes de fer agues en leurs mains ils tenoient 
Feux grégois tout puant par la bouche gétoient 
Serpens enuelimés en leurs oreilles estoient 
Comme brandons de feu les yeulx flambans 



Un chascun de ces trois getoit sa gaffe torte 
La pouurc ame ont chergie comme une beste mort 
Mais quant elle congnut d'enfer l'horrible porte 
Durement se complaint, forment se desconforte. 



Et entre ces trois Dyablcs à haulte voix 



On ne voit en enfer que ténèbres obscures 
Des ennemis sans nombre en horribles figures 
Dragons, serpens, crapaux, tous vélins et ordures Secoura mov > 8 * cours m °y Jhésus fils de Marie 
Pour tormenter hélas les dampnées créatures. Ne considère pas maintenant ma folie 

De Dauid te souuiengne et de ta courtoisie. 




L'ACTEUR. 

Quant mectoit à parler l'ame toute sa cure 
Trois Dyables sont venus en leur laide figure 



Quant les trois ennemis ont ce mot entendu 
Haultement ont cryé : trop auez actendu 
Musai t : on doit auoir son temps bien despendu 
Deuant que le mérite de l'euure soit rendu. 

• 

Dor en auant ne vault rien le crier ne braire 
Car plus ne trouueraz Jhésucrist débonnaire: 
Maintenant te conuient en ung tel lieu retraire 
Que jamais ne verras clarté ne luminaire. 

A ces dures nouuellcs le preudom se resueille 
S'il fut espouuenté ne fut pas de me ru cille: 
À mener bonne vie tantost il s'apareille 
Et seruir Dieu du cueur des lors jour et nuit veili' 

De tous péchés pardon Dieu nous veuîle donner 
Et c'est mortelle vie tellement démener 
Que nous la puissions tous en sa grâce finer 
Et auec luy joye pardurable mener. 

» 

AMEN. 

Cy finit le débat du Corps et de l'Âme. 

ou s pécheurs qui fort regardez 
Cy de moy l'omble figure 
De mal faire bien vous gardez 
Car ce monde bien petit dure. 
Aduisé chascun en quel cure 
Pour les raaulx que j'ay faiz suis mis : 
Es dyables suis baillé eu cure 
Et en enfer est mon logis. 

* 

Las le monde m'auoit promis 

Que je viuroye longuement 

Las voyés je suis icy mis 

A jamais sans definement. 

Et combien que j'eusse souuent 

Eu volante de m'amander 

Pour la mort qui m'a prins courant 

Je n'y ai eu remédier. 



Donc braire me fault et crier 
Pour le gref mal et le torment 
Qu'il me conuient cy endurer 
A jamais pardurablement. 
Chascun apparçoit vrayement 
Que de la mort suis suppléante 
Viure cuydoye longuement 
Et en enfer si ma planté 
Pour ce chascun entalenté 
Soit de bien viure en ce monde 
A il in que par son orpbante 
En mort Dieu ne le confonde. 

Vray est que quant j'estoye au monde 
En mal mectoye toute ma cure : 
Pour ce que du bien ne tins compte 
Le mai m'est torné a usure. 

Quo te vuult ce que tu es riche 
Puisque tu es auer et chiche. 
De bien faire tu te retardes 
Et si tu ne scès pour qui tu gardes. 



Aprens a viure moyennement 
Ainsi viuras plus seurernent 
Car de tant plus haut monteras 
Plus a la fin dolent seras. 

Fuy orgueil et fuy auarice, 
Ayme Dieu et garde justice 
De trop hault estât ne te chaille 
Car le plus hault ne vault pas paille. 

J /estât du monde est variable 
Ne cuyde nul qui soit estable 
Le temps 3e change en p^u d'heure : 
Tel rit au matin qu'au soir pleure. 

Tant que tu seras en puissance 
Chascun te fera réuérence 
Mais se fortune t'est contraire 
Adonc verras chascun retraire. 

Nul ne tiendra de toy plus compte, 
Et fusses 61z de roy ou conte 
Chascun de toy s'elloignera 

* 

Et comme fol te laissera. 

Fortune n'est pas tousjours une 

Comparé tu es a la lune 

Qui croist et décroist en peu d'heure, 

En ung estât point ne demeure. 

■ 

Fo) est l'homme qui trop se fie 
En fortune, je le affie 
Son estât est trop deceuable 
Et en peu d'heure variable. 

Regarde tout Testât du monde 
Et premier cil qui plus habonde 
En richesse et auctorité 
Tu trouueras tout vanité. 



Fol est qui trop cuyde estre saige 
Et qui baille son ame en gaige 
Pour assembler trop grant auoir. 
Mieulx vault assez que trop auoir. 
♦ 

Le fol souuent en sa follie 
Prent plésir et se glorifie 
En ce qui lui est tout contraire 
Etfaulte de sens luy fait faire. 

Toy qui mets au monde ta cure 
Pence au mal à la peine dure 
Que les pécheurs endureront 
Quant en enfer trébucheront. 

Tu voys mourir et folz et saiges 
Foîbles et fors, et roys et paiges. 
Tu voys que mort n'espargne rien 
Pense doneques de faire bien. 

Tu ne scès quant départiras 
De ce monde ne ou tu yras. 
Mais au moins crois sur toute rien 
Que bien auras se tu fais bien. 

Tu trouveras certainement 
Après ta fin tant seullement 
Le bien ou le mal que feras 
Et selon ce, jugé seras. 

Tant que tu vis et a de quoy 
Pence en ce monde de toy 
Et n'atens pas que tes parens 
A la fin te soyent garens. 

Or regardez ei aduisez 

Que par orgueil vous desguisez 

Que tel Gerté profitera 

A celluy qui dampné sera. 

Regarde ta fragilité 
Ainsi auras humilité 



Trop grant orgueil t'abaissera 
Humilité tessaulsera. 

Puis que voyons certainement 
Que mourir fault flnablement 
Pensons doncques de si bien viure 
Que d'enfer nous soyons deliure. 



AMEN. 

Cy finit la Danse Macabre hystoriée et augmentée de pleuseurs nouveaux personnages 
et beaux dis. et les trois mors et les trois vif ensemble, nouuellement ainsi composée et 
imprimée par Guyot, marchant demorant à Paris, ou grant hosiel du collège de Nouarre 
en Champ gaillart, l'an de grâce mil quatre cent vingz et six, le septième jour de juing. 

